Dibertsitate ilun

Dibertsitate iluna eremu zehatz batean egon beharko liratekeen baina agertzen ez diren espezieen multzoa adierazten duen kontzeptu ekologikoa da. Espezieek duten banaketaren, hedatzeko potentzialaren eta behar ekologikoen arabera zehazten da.

 Azalpena 
Espezieen pool kontzeptua horrela definitzen da: Eremu zehatz batean bizi daitezkeen espezieen multzoa, jakinik eremuaren inguruan existitzen direla. Dibertsitate ilunaren zerrendan pool horretako espezietatik aurkitu ez direnak sartzen dira.

 Historia 
Tartuko Unibertsitateko (Estonia) hiru ikerlarik sortu zuten dibertsitate ilunaren kontzeptua 2011n. Fisikako materia ilunaren kontzeptuan oinarritu ziren, dibertsitate iluna ere ezin baita zuzenki ikusi ez eta neurtu ere.

2018an DarkDivNet saria abiatu zuten eta mundu osoko ikerketalanak sartzen joan dira bertan, 2025erako dagoeneko 119 eskualdetako 5.500 gunetako dibertsitate iluna jasota dago. Euskal Herrikoak ere bai, Gorbeiako natura parkeko pagadiak eta txilardiak aztertu dira.

 Erabilera 
Toki ezberdinen arteko bioaniztasun maila konparatzeko erabilgarria da. Horretarako komunitate osotasun indizea erabil daiteke:
.

Formula honen bidez tokiko dibertsitatea eskala erlatiboan erakusten da. Horrela gizakiaren eragina zenbatekoa den aztertzen da. Ikusi da gizakiak dibertsitate ilunaren hazkuntzan eragin handia duela.

Dibertsitate ilunaren ikerketak ekologia funtzionalarekin konbina daitezke espezie zehatzen ausentziaren azalpenak aurkitzeko. Ikusten da dibertstate ilunean sartuta dauden espezieek hedapen gaitasun txikiagoa dutela.

Era berean dibertsitate iluna naturaren kontserbaziorako indize erabilgarria da, potentzialki konpletoenak diren eremuak identifikatzen laguntzen baitu. Landare inbaditzaile exotikoen arriskua ere aurreikusten du eta eremu mehatxatuak identifikatzen ditu.

Azken aldian landareen biodibertsitatea eta ekoizpena erlazionatzeko ere erabili izan da.

 Erreferentziak 

 Kanpo estekak 

Kategoria:Ekologia
Kategoria:Bioaniztasuna
Kategoria:Biologia terminologia
Kategoria:Kontserbazioaren biologia